cyanic-selkie/wikianc huggingface dataset:
ஆசிமா பல்லா
ஆஷிமா பல்லா (Ashima Bhalla) என்பவர் ஒரு இந்திய நடிகை ஆவார். இந்தியாவின் அசாமில் பிறந்த இவர் இந்தி, கன்னடம், தமிழ், தெலுங்கு, அசாமி மொழி திரைப்படங்களில் நடித்துள்ளார்.
வெளி இணைப்புகள்
பகுப்பு:1983 பிறப்புகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:இந்தி திரைப்பட நடிகைகள்
வாசுதேவன்பட்டு ஊராட்சி
வாசுதேவன்பட்டு ஊராட்சி (Vasudevanpattu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள புதுப்பாளையம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2293 ஆகும். இவர்களில் பெண்கள் 1127 பேரும் ஆண்கள் 1166 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒலிவியா வில்லியம்ஸ்
ஒலிவியா வில்லியம்ஸ் (Olivia Haigh Williams, பிறப்பு: 26 ஜூலை 1968) ஒரு இங்கிலாந்து நாட்டுத் திரைப்பட நடிகை ஆவார்.
இரட்டைக் குடியுரிமை
இரட்டைக் குடியுரிமை (multiple citizenship) என்பது ஒருவர் ஒரே வேளையில் ஒன்றுக்கு மேற்பட்ட நாடுகளில் அந்தந்த நாடுகளின் சட்டங்களுக்கு ஏற்ப குடியுரிமை பெற்றிருக்கும் நிலையைக் குறிக்கும். ஒருவர் எந்த நாட்டின் குடிமகன் என்பதை முடிவு செய்யும் பன்னாட்டு மரபு ஏதும் இல்லை. இது அந்தந்த நாடுகளின் சட்டங்களின் அடிப்படையிலேயே முடிவாகும். இச்சட்டங்கள் ஒன்றுக்கு ஒன்று மாறுபட்டும் முரணாகவும் ஒன்று மற்றொரு நாட்டின் சட்டத்தை மீறாமலும் கூட அமையலாம்.
சில நாடுகள் இரட்டைக் குடியுரிமையை ஏற்பதில்லை. இவை குடியுரிமை கோரும் நபர்களை அவரது மற்ற குடியுரிமைகளைத் துறக்கக் கோரலாம். அல்லது, இன்னொரு நாட்டில் புதிய குடியுரிமை பெறுபவரிடம் இருந்து தம் நாட்டுக் குடியுரிமைகளைப் பறித்துக் கொள்ளலாம். சில நாடுகள் எல்லா நாடுகளிலும் கூடுதல் குடியுரிமைகள் பெறுவதை ஏற்கின்றன. மற்ற சில நாடுகளோ, குறிப்பிட்ட சில நாடுகளில் மட்டுமே இரட்டைக் குடியுரிமை பெறலாம் என்று கட்டுப்பாடு விதிக்கக்கூடும்.
வெளியிணைப்புகள்
பகுப்பு:குடியுரிமை பகுப்பு:மனிதப் புலப்பெயர்வு
ஜெயந்தா அசாரிகா
ஜெயந்தா அசாரிகா (Jayanta Hazarika) (20 செப்டம்பர் 1943 - 15 அக்டோபர் 1977) அசாம் மாநிலத்தைச் சேர்ந்த இந்தியப் பாடகரும்,அசாமிய இசையமைப்பாளரும் ஆவார். இவர் ஒரு சில பாடல்களுக்கு வரிகளையும் எழுதியுள்ளார். மேலும், பல திரைப்படங்களுக்கு இசையமைத்துள்ளார். இவர் பூபேன் அசாரிகாவின் இளைய சகோதரர் ஆவார்.
இறப்பு
1977ஆம் ஆண்டு ‘நாதுன் ஆஷா’ என்ற திரைப்படத்தின் இசைப் பதிவுக்காக கொகல்கத்தா சென்ற இவர் திடீரென நோய்வாய்ப்பட்டு அக்டோபர் 15 அன்று இறந்தார்
பத்மஜோதி
பத்ம ஜோதி 1937ஆம் ஆண்டு, ஆகத்து 21 இல் வெளிவந்த 14500 அடி தமிழ்த் திரைப்படம் ஆகும். மோடர்ன் தியேட்டர்ஸ் பட நிறுவனம் சார்பில், டி. ஆர். சுந்தரம் தயாரித்து, இயக்கிய இத்திரைப்படத்தில் டி. எம். சங்கரன், எம். எஸ். முத்துகிருஷ்ணன் மற்றும் பலரும் நடித்துள்ளனர்.
மேற்கோள்கள்
பகுப்பு:1937 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மனிதனில் காணப்படும் செயலிழந்த பொய்யான மரபணுக்களின் பட்டியல்
மனிதனில் காணப்படும் செயலிழந்த பொய்யான மரபணுக்களின் பட்டியல் இது.
மேற்கோள்கள்
பகுப்பு:மரபணுக்கள்
திருபுவனம் ஊராட்சி
திருபுவனம் ஊராட்சி (Thirubuvanam Gram Panchayat), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1900 ஆகும். இவர்களில் பெண்கள் 964 பேரும் ஆண்கள் 936 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தெற்கு தில்லி மாவட்டம்
தெற்கு தில்லி மாவட்டம் (South Delhi) வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் நிர்வாகத் தலைமையிடம் சாகேத் நகரம் ஆகும்.
ஒன்பது மாவட்டங்களாக இருந்த தில்லி மாநிலத்தில், 11 செப்டம்பர் 2012 அன்று சதாரா மாவட்டம் மற்றும் தென்கிழக்கு தில்லி மாவட்டம் என இரண்டு புதிய மாவட்டங்கள் துவக்கப்பட்டது.
அமைவிடம்
தெற்கு தில்லி மாவட்டத்தின் கிழக்கில் யமுனை ஆறு, வடக்கில் புதுதில்லி, தென்கிழக்கில் அரியானாவின் பரிதாபாத் மாவட்டம், தென்மேற்கில் அரியானாவின் குர்கான் மாவட்டம், மேற்கில் தென்மேற்கு தில்லி மாவட்டம் எல்லைகளாக உள்ளது.
மாவட்ட நிர்வாகம்
தெற்கு தில்லி மாவட்டம் சாகேத், ஹவுஸ்காஸ் மற்றும் மெஹ்ரௌலி என மூன்று வருவாய் வட்டங்களைக் கொண்டது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,731,929 ஆக உள்ளது. நகரத்தில் 99.55% மக்களும்; கிராமங்களில் 0.45% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 20.51%  ஆக உயர்ந்துள்ளது. மக்கள் தொகையில் 1,467,428 ஆண்களும்; 1,264,501 பெண்களும் உள்ளனர். ஆயிரம் ஆண்களுக்கு 862 பெண்கள் என்ற விகிதத்தில் பாலின விகிதம் உள்ளது. 247 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்  11,060 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு  86.57 % ஆகவும், ஆண்களின் படிப்பறிவு 91.73 % ஆகவும், பெண்களின் படிப்பறிவு 80.55 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 331,043 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 2,155,759 (78.91 %)  ஆகவும்;      இசுலாமிய சமய  மக்கள் தொகை  445,914   (16.32 %)  ஆகவும்;   சீக்கிய சமய மக்கள் தொகை 69,520  (2.54 %) ஆகவும்;  சமண சமய மக்கள் தொகை   ஆகவும்;  கிறித்தவ மக்கள் தொகை 41,880  (1.53 %) ஆகவும்;   பௌத்த சமய  மக்கள் தொகை  3,862  (0.14 %) ஆகவும் உள்ளது.
மொழிகள்
தேசிய தலைநகர் வலயத்தின் ஆட்சி மொழிகளான இந்தி மற்றும் ஆங்கிலத்துடன், பஞ்சாபி, உருது, தமிழ்  மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:தில்லி மாவட்டங்கள் பகுப்பு:தில்லி பகுப்பு:தெற்கு தில்லி மாவட்டம்
டெர்ரி ஆல்காக்
டெர்ரி ஆல்காக் (Terry Allcock, பிறப்பு: திசம்பர் 10 1935, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார்.1965-1968 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெர்ரி ஆல்காக் இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1935 பிறப்புகள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
மங்களாகோயில் கருப்பர் கோயில்
மங்களாகோயில் கருப்பர் கோயில் தமிழ்நாட்டில் புதுக்கோட்டை மாவட்டம், மங்களாகோயில் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லைஃபு இஷ்டேனே
லைஃபு இஷ்டேனே (Lifeu Ishtene, பொருள்:  இது தான் வாழ்க்கை ) என்பது 2011 ஆம் ஆண்டு வெளியான இந்திய கன்னட திரைப்படம் ஆகும். இது பவன் குமார் எழுதி இயக்கிய கருப்பு நகைச்சுவை படமாகும். இதில் திகந்த், சிந்து லோகநாத், சம்யுக்தா ஹோர்னாட் ஆகியோர் முக்கிய வேடங்களில் நடித்துள்ளனர். சதீஷ் நினாசம், அச்சுத் குமார், வீணா சுந்தர் ஆகியோர் துணை வேடங்களில் நடித்துள்ளனர். இதன் கதையானது கவலையற்ற இளைஞனின் வாழ்க்கையைச் சுற்றி வருகிறது. இந்தப் படத்தின் தலைப்பு 2010 ஆம் ஆண்டு வெளியான கன்னடத் திரைப்படமான பஞ்சரங்கி படத்தில் இடம் பெற்ற பாடலிலிருந்து எடுக்கப்பட்டது.
இப்படத்தின் பின்னணி இசை மற்றும் பாடல் இசையானது மனோ மூர்த்தியால் அமைக்கப்பட்டது. பாடல் வரிகளை யோகராஜ் பட், ஜெயந்த் கைகினி, பவன் குமார் ஆகியோர் எழுதினர். படத்தின் ஒளிப்பதிவை சுக்னனா மேற்கொண்டார். படத்தொகுப்பை சனத் மற்றும் சுரேஷ் செய்தனர். இப்படம் 2011 செப்டம்பர் 9  அன்று வெளியாகி விமர்சன ரீதியாக பாராட்டப்பட்டது. திரையரங்குகளில் ஒன்பது வாரங்கள் ஓடியதைத் தொடர்ந்து, இது வணிக ரீதியான வெற்றியாக ஆனது. மேலும் 2011 ஆம் ஆண்டின் சிறந்த கன்னடப் படங்களில் ஒன்றாக அறிவிக்கப்பட்டது. மூன்று பிரிவுகளில் பரிந்துரைக்கப்பட்ட பிலிம்பேர் விருதுகளில் சிறந்த பின்னணிப் பாடகருக்கான விருதை சேத்தன் சோஸ்கா வென்றார்.
கதைச் சுருக்கம்
இசை உலகில் சாதிக்கத் துடிக்கும் இளைஞன் விசால் (திகந்த்). கல்லூரியில் உடன் படிக்கும் நந்தினியைக் காதலிக்கிறான். அவளை திருமணம் முடிக்க விரும்பும்போது, ஏதாவது வேலை தேடிக்கொண்டால்தான் தன் பெற்றோரின் சம்மதத்தைப் பெற முடியும் என்கிறாள். ஆனால் விசால் இசைத்துறையில் சாதிப்பதே தன் நோக்கம் என வேறு வேலைக்குச் செல்ல மறுத்துவிடுகிறான். இதனால் இருவரின் காதலும் முறிகிறது. நந்தினிக்கு வேறு ஒருவனுடன் திருமணம் ஆகிறது.
இதனையடுத்து விசாலைப் பற்றி தன் திட்ட அறிக்கைக்கு படமெடுக்க வரும் இதழியல் மாணவியான ராஷ்மி (சம்யுக்தா ஹோர்னாட்) அவனைக் காதலிக்க இருவம் காதலிக்கத் தொடங்குகின்றனர். இ்வாறு எளிதில் பெண்களிடம் காதல் வயப்படுவதும், பின்னர் விலகுவதுமாக இருக்கும் அசட்டையான இளைஞன். காதலையும், வாழ்க்கையைப் பற்றியும் புரிந்து கொள்வதே படத்தின் கதையம்ணமாக உள்ளது.
தயாரிப்பு
இயக்குனர் பவன்குமார் முன்னதாக யோகராஜ் பட்டின் படங்களான மனசாரே மற்றும் பஞ்சரங்கி போன்ற படங்களுக்கு உதவி இயக்குநராக பணியாற்றினார். 2010 ஆம் ஆண்டு பஞ்சரங்கி திரைப்படத்தில் மிகவும் பிரபலமான கன்னட பாடல் ஒன்றிலிருந்து லைஃபு இஷ்டேனே என்ற சொல்லானது படத்தின் பெயராக எடுத்துக்கொள்ளப்பட்டது. படத்தின் வெற்றிக்குப் பிறகு படத்தின் தொடர்ச்சியாக அடுத்த படத்திற்கு திட்டமிடுவதாக கூறினார்.
சர்வதேச வெளியீடு
இந்த படம் அக்டோபர் 2011 முதல் அமெரிக்கா, இங்கிலாந்து, ஆஸ்திரேலியா, சிங்கப்பூர் போன்ற நாடுகளில் வெளிநாடுகளில் திரையிடப்படும் எனப்பட்டது. கலிபோர்னியாவின் சான் பிரான்சிஸ்கோ விரிகுடாப் பகுதியில், திரையிடல் அக்டோபர் 14, 15, 16, 22, 23 ஆகிய தேதிகளில் செர்ரா திரையரங்கில் திரையிட திட்டமிடப்பட்டது.
இயங்கலை வெளியீடு
கள்ளத்தனமான வெளியீட்டைத் தடுப்பதற்காகவும் வெளிநாட்டு இந்திய பார்வையாளர்களை சென்றடைவதற்காகவும் இந்த படம் இயங்கலையில் (ஆன்லைன்) வெளியிடப்பட்டது. இயங்கலையில் படத்தின் இரண்டு பதிப்புகள் வெளியிடப்பட்டன. உயர் தெளிவுத்திறன் கொண்ட பதிப்பு ஐந்து டாலர்கள், குறைந்த தெளிவுத்திறன் கொண்ட பதிப்பு பதிப்பு இரண்டு டாலர் ஐம்பது சென்டுகள் என வெளியிடப்பட்டது.
வெளி இணைப்புகள்
பகுப்பு:கன்னடத் திரைப்படங்கள் பகுப்பு:இந்தியத் திரைப்படங்கள் பகுப்பு:2011 திரைப்படங்கள்
நெருஞ்சிப்பேட்டை
நெருஞ்சிப்பேட்டை (ஆங்கிலம்:Nerunjipettai), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் அந்தியூர் வட்டத்தில் இருக்கும் ஒரு பேரூராட்சி ஆகும்.
இதன் கிழக்கில் காவிரி ஆறு எல்லையாகவும், மேற்கில் பாலமலையும், வடக்கில் சேலம் மாவட்டமும், தெற்கில் அம்மாபேட்டை பேரூராட்சியும் அமையப்பெற்றுள்ளது. விவசாயம் பிரதான தொழிலாக உள்ளது. இப்பகுதியில் காவிரி ஆறு ஓடுவதாலும், மேட்டூர் வலதுகரை வாய்க்கால் பாசனத்தாலும் கரும்பு, நெல் வாழை ஆகிய பணப்பயிர்களும் மேட்டுப்பகுதியில் மானாவாரியாக சோளம், கடலை, ஆமணக்கு, கொள்ளு, துவரை போன்ற பயிர்கள் விளைகின்றன.
அமைவிடம்
நெருஞ்சிப்பேட்டை பேரூராட்சிக்கு தெற்கில் ஈரோடு 45 கிமீ; வடக்கில் மேட்டூர் 16  கிமீ; மேற்கில் சத்தியமங்கலம் 64  கிமீ; கிழக்கில் சேலம் 50 கிமீ தொலைவில்  உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி   1,961    வீடுகளும்,  6,791 மக்கள்தொகையும் கொண்டது.
ஆதாரங்கள்
பகுப்பு:ஈரோடு மாவட்டத்தில் உள்ள பேரூராட்சிகள்
வாவ்! சமிக்ஞை
'''வாவ்! சமிக்ஞை' (Wow! signal'') என்பது 1977, ஆகத்து 15 அன்று டாக்டர். செர்ரி ஆர் எக்மன் என்ற அமெரிக்க வானியலாளர் கண்டறிந்த இனம் புரியாத ஒரு வலுவான குறுகியவரிசை வானொலி சமிக்ஞை ஆகும். அவர் ஒகையோ வெசுலியன் பல்கலைக்கழகத்தின் பெர்கின்சு ஆய்வகத்தில் SETI திட்டத்தில் பணியாற்றும் போது இதனைக் கண்டறிந்தார். இந்த சமிக்ஞை சுமார் 70 வினாடிகளுக்கு நீடித்தது. இதனை அவர் எழுதிப் பார்க்கும் போது "வாவ்" (Wow) என்னும் ஆங்கில வார்த்தையின் அர்த்தம் தருவதாக இருந்தது.
இது வேற்றுக் கோள் வாசிகள் அனுப்பிய உயர்அழுத்த தகவல் அலைவரிசையாக இருக்கலாம் என்ற விதத்திலும் ஆராயப்பட்டு வருகிறது.
வெளி இணைப்புகள்
பகுப்பு:1977 நிகழ்வுகள் பகுப்பு:அண்டவியல்
கிரிஸ் பாஷ்
கிரிஸ்தஃபர் வெசன் பாஷ் (ஆங்கிலம்:Christopher Wesson Bosh, பிறப்பு - மார்ச் 24, 1984) தலைசிறந்த அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் டொராண்டோ ராப்டர்ஸ் என்ற அணியில் விளையாடுகிறார்.
பகுப்பு:கூடைப்பந்து விளையாட்டு வீரர்கள் பகுப்பு:ஆபிரிக்க அமெரிக்க விளையாட்டு வீரர்கள் பகுப்பு:1984 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
வில்லியம் ஆன்ட்ரூ
வில்லியம் ஆன்ட்ரூ (William Andrew, பிறப்பு: மார்ச்சு 22 1869, இறப்பு: மார்ச்சு 23 1911), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 முதல்தர துடுப்பாட்டப் போட்டிகளில் கலந்து கொண்டுள்ளார். 1897-1898 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் ஆன்ட்ரூ - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 24 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1869 பிறப்புகள் பகுப்பு:1911 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:டொர்செட் துடுப்பாட்டக்காரர்கள்
பக்த ஜெயதேவ்
பக்த ஜெயதேவ் 1937 ஆம் ஆண்டு, பிப்ரவரி 20 இல் வெளிவந்த 16000 அடி புராண தமிழ்த் திரைப்படமாகும். பி. எஸ். வி. ஐயர் இயக்கி, ரம்பா பிலிம்ஸ் நிறுவனத்தினரால் வெளியிடப்பெற்ற இத்திரைப்படத்தில், செல்லம் மற்றும் பலரும் நடித்துள்ளனர்.
மேற்கோள்கள்
பகுப்பு:1937 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மையக்கோணம்
வடிவவியலில் மையக்கோணம் (central angle) என்பது கோணத்தின் உச்சி ஒரு வட்டத்தின் மையமாகவும் கோணத்தின் கரங்கள் இரண்டும் வட்டத்தின் பரிதியின் மீதமையும் இரு புள்ளிகள் வழியாக செல்லுமாறும் அமைந்துள்ள ஒரு கோணமாகும். இந்த இருபுள்ளிகளும் அவ்வட்டத்தின் ஒரு வில்லை உருவாக்குகின்றன. இந்த வட்டவில்லானது வட்டமையத்தில் தாங்கும் கோணமாக இந்த மையக்கோணம் அமையும்.
ஒரு வட்டவில் வட்டப்பரிதியின் மேல் அமையும் எந்தவொரு புள்ளியிலும் தாங்கும் கோணங்கள் அனைத்தும் சமமாகவும் இதே வட்டவில் மையத்தில் தாங்கும் கோணத்தில் பாதியாகவும் இருக்கும்.
வட்டத்தின் சுற்றளவில் காற்பகுதி அதாவது கால் வட்டத்தின் மையக்கோணம் (ரேடியனில்) அல்லது 90 பாகைகள்.
வட்டத்தின் சுற்றளவில் அரைப்பகுதி அதாவது அரைவட்டத்தின் மையக்கோணம் pi (ரேடியனில்) அல்லது 180 பாகைகள்.
வட்டத்தின் முழுச்சுற்றளவு முழுவட்டத்தின் மையக்கோணம் 2\pi (ரேடியனில்) அல்லது 360 பாகைகள்.
அழிசூர் அருளாலீசுவரர் கோயில்
பெருநகர் பிரம்மபுரீசுவரர் கோயில் தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் காஞ்சீபுரம் மாவட்டத்தில் அழிசூர் என்னுமிடத்தில் அமைந்துள்ளது. அழிஞ்சல் மரத்தடியில் அகத்தியர் இறைவனை வழிபட்டதால் இவ்விடம் அழிசூர் என்றழைக்கப்படுகிறது. செய்யாறு நதியின் தென் கரையில் இவ்வூர் உள்ளது.
இறைவன், இறைவி
இக்கோயிலின் மூலவராக அருளாலீசுவரர் உள்ளார். இங்குள்ள இறைவி அம்புஜ குசலாம்பாள் ஆவார். இறைவி அபய முத்திரையுடன் காணப்படுகிறார். சிவராத்திரி, பிரதோஷம் உள்ளிட்ட விழாக்கள் இங்கு நடைபெறுகின்றன.
அமைப்பு
கோயில் கிழக்கு நோக்கிய நிலையில் உள்ளது. நுழைவாயில் தெற்கு நோக்கி உள்ளது. கல் தூண் துவஜஸ்தம்பமாக உள்ளது. வெளிச்சுற்றில் நந்தி மற்றும் பலி பீடம் ஆகியவை உள்ளன. சோழர்களால் இக்கோயில் கட்டப்பட்டது. பின்னர் கி.பி.1123இல் விக்கிரம சோழனின் ஐந்தாவது ஆட்சியாண்டில் இக்கோயில் கட்டப்பட்டது. மங்கல விநாயகர், முருகன், பைரவர், லட்சுமி நாராயணர் சன்னதிகள் உள்ளன. இறைவி தனி சன்னதியில் உள்ளார்.
நுழைவஊரின் வடகிழக்கில் இக்கோயில் தெற்கில் நுழைவாயிலைக் கொண்டுள்ளது. ஐந்து நிலை கொண்ட ராஜகோபுரத்துடன் கோயில் உள்ளது. முதல் திருசசுற்றில் சிங்கத்தூண் மண்டபத்தில் சக்கர விநாயகர், கோயில் குளம், கோயில் மரம், நந்தி மண்டபம், அலங்கார மண்டபம் ஆகியவை உள்ளன. மகாமண்டபம், நவக்கிரக சன்னதியை அடுத்துப் பலி பீடமும் சிங்க மண்டபமும் உள்ளன. மூலவர் சன்னதி கஜபிருஷ்ட வடிவில் உள்ளது. உட்பிரகார ஈசான மூலையில் பைரவர் உள்ளார். மூன்றாவது திருச்சுற்றில் அஷ்ட நாகங்களான அனந்தன், வாசுகி, தட்சன், கார்க்கோடகன், சங்கன், பத்மன், மகாபத்மன், குளிகன் ஆகியோர் உள்ளனர்.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
விந்தணு திருட்டு
ஒரு ஆணின் விந்தணுவை அவனது விருப்பத்திற்கு மாறாக அல்லது அவனது ஒப்புதல் இல்லாமல் பயன்படுத்துவதை விந்தணு திருட்டு என்கிறோம்.
இவ்வாறு விந்தணு திருட்டில் ஈடுபட்டு குழந்தைகளைப் பெற்றுக் கொண்ட பெண்கள், விந்தணுவிற்கு உரிமையாளர் மீது குழந்தைக்கான உரிமைத்தொகை கேட்டு நீதிமன்றத்தை நாடுகின்றனர். அப்போது நீதிமன்ற நீதிபதிகள் ஆண்களுக்கு சாதகமாகவும் தீர்ப்பு வழங்குகின்றனர்.
திருட்டு முறைகள்
விந்தணு திருட்டு மூன்று முக்கிய வழிகளில் நடக்கிறது.
ஆதாரங்கள்
பகுப்பு:விந்து
மைக்ரோசாப்ட் ஆபிஸ் 2016
மைக்ரோசாப்ட் ஆபிஸ் 2016 (Microsoft Office 2016) என்பது மைக்ரோசாப்ட் ஆபிஸ் 2013 எனும் பதிப்பினை அடுத்து வெளிவந்த மைக்ரோசாப்ட் ஆபிஸ் பதிப்பாகும். இப்பதிப்பு 22 செப்டம்பர், 2015 அன்று வெளியிடப்பட்டது.. அப்பிள் நிறுவனத்தின் ஒஎஸ் எக்ஸ் இயங்குதளத்தில் பயன்படுத்தப்படும் மைக்ரோசாப்ட் ஆபிஸ் 365இன் சந்தாதாரர்களுக்கான (Subscribers) புதிய பதிப்பாக இப்பதிப்பு 9 ஜூலை, 2015 அன்று வெளியிடப்பட்டது.
வின்டோஸ்
வின்டோஸ் கணனிகளில் உருவாக்கும், தொகுக்கும், சேமிக்கும் ஆபிஸ் கோப்புகள் நேரடியாகவே இணையத்திலும் சேமிக்கப்படுகின்றன. மைக்ரோசாப்ட் வேர்டு, மைக்ரோசாப்ட் எக்செல், மைக்ரோசாப்ட் பவர்பொயின்ட் போன்றவற்றில் "டெல் மி" (Tell Me) எனப்படும் தேடுதல் வசதி உள்ளடங்கியுள்ளது. இப்பதிப்பிலுள்ள கோப்புக்களிலும் ஆவணங்களிலும் ஒரே நேரத்திலேயே பலர் திருத்தங்களைச் செய்யமுடியும்.
மேற்கோள்கள்
பகுப்பு:மைக்ரோசாப்ட் ஆபிஸ் பகுப்பு:மைக்ரோசாப்ட் ஆபிஸ் மென்பொருட்கள்
அருள் (கிறித்தவம்)
கிறித்தவ இறையியலில் அருள் (Grace) என்பது கடவுள் தாமாகவே விருப்பம் கொண்டு மனித குலத்திற்குக் கொடையாக அளிக்கின்ற இறை அன்பையும் இரக்கத்தையும் குறிக்கும். இக்கொடையானது மனிதர் புரியும் செயல்களுக்குக் கைம்மாறு என்றிராமல் கடவுளின் சொந்த விருப்பின் படியே நிகழ்வதாகும். கடவுள் மனிதர் மட்டில் கொண்டுள்ள பரிவு, கனிவுடைமை ஆகியவற்றின் வெளிப்பாடே "அருள்"
அருள் கடவுளின் தாரள மனதால், சுதந்திரமாக, மனிதரின் தகுதியின்மையைப் பாராமல், வியப்புறும் வகையில் வழங்கப்படுகின்ற கடவுளின் கொடை. இவ்வாறு கடவுள் மனிதர் மட்டில் தம் அன்பையும் பரிவையும் எண்பிக்கிறார்.
கடவுளின் கட்டளைகளை மீறி, தீச்செயல் புரியும் மனிதரின் பாவங்களைக் கடவுள் மன்னிப்பதன் வழியாகத் தம் மீட்பை மனிதருக்கு வழங்கும்போது அங்கே துலங்கி நிற்பது கடவுளின் தலைசிறந்த பண்பாகிய அருள் ஆகும்.
அருள் என்பது கடவுள் தரும் கொடை
கிறித்தவக் கொள்கைப்படி, கடவுளுக்கும் மனிதருக்கும் இடையிலான உறவில் முதல் அடி எடுத்து வைப்பவர் கடவுளேயன்றி மனிதர் அல்ல. இரக்கத்தையும் நட்பையும் அடித்தளமாகக் கொண்ட கடவுளின் அருள் மனிதருக்கு வழங்கப்படும்போது மனிதர் அக்கொடையைச் சுதந்திரமாக ஏற்க அழைக்கப்படுகிறார்கள். கடவுளின் கொடையை மனிதர் ஏற்கவோ மறுக்கவோ கூடும். கடவுள் மனிதரை அவர்களது உள்ளார்ந்த சுதந்திரத்தின்படி செயல்பட விடுவாரே ஒழிய அவர்களைக் கட்டாயப்படுத்தி தம் கொடையை ஏற்கச் செய்வதில்லை.
கால்வின் கருத்து
கிறித்தவ சமய சீர்திருத்தவாதியான ஜான் கால்வின் என்பவர் கடவுள் தம் அருளை யாருக்கு வழங்குகிறார் என்பது பற்றி "முன்குறித்தல் (கிறித்தவம்)|முன்குறித்தல்]] என்னும் கொள்கையைப் பரப்பலானார். அதன்படி, எல்லா மனிதரும் தம் இயல்பிலேயே ஆன்மிக முறையில் இறந்தவர்களாக உள்ளார்கள்; கடவுளால் மட்டுமே அம்மனிதருக்கு ஆன்ம உயிர் வழங்கி அவர்களுக்குப் புத்துயிர் அளிக்க முடியும். ஆனால் கடவுள் மீட்படைவதெற்கென்று தாம் "முன்குறித்து" வைத்த மனிதருக்கு மட்டுமே அவ்வாறு புத்துயிர் வழங்குவார். ஏனையோர் தண்டனைக்கு உள்ளாவர். இது கால்வினின் போதனை.
அருள் வழங்கப்படுகின்ற வழி பற்றி கிறித்தவ சபைகளிடையே ஒற்றுமை வேற்றுமைகள்
எவ்வழியாய்க் கடவுளின் அருள் மனிதருக்கு வழங்கப்படுகிறது என்பதைக் குறித்த மட்டில் கிறித்தவ சபைகளிடையே வேற்றுமைகள் உள்ளன. கத்தோலிக்க திருச்சபை, கடவுளின் அருள் மனிதரைப் பல வழிகளில் வந்தடைகிறது என்றும், குறிப்பாக திருமுழுக்கு, நற்கருணை போன்ற அருட்சாதனங்கள் வழியாகக் கடவுள் தம் அருளை மக்களுக்கு வழங்குகிறார் என்றும் கற்பிக்கிறது.
மார்ட்டின் லூதரின் கருத்துப்படி, கடவுளின் அருள் இறைவார்த்தை வழியாகவும் அருட்சாதனங்கள் வழியாகவும் மனிதருக்கு வழங்கப்படுகிறது
அருட்சாதனங்கள் கடவுளின் அருள் மனிதரை வந்தடையும் வழி என்பது ஜான் வெஸ்லியின் (John Wesley) கருத்துமாகும். கடவுளின் பிள்ளைகளுக்கு தூய ஆவியின் அருள் வழங்கப்படுவதற்கு அருட்சாதனங்கள் சிறப்பான வாய்க்கால் போன்று உள்ளன என்று அவர் கூறுகிறார்.
கால்வின் சபையினர் கருத்துப்படி, கடவுளின் அருளின்றி மனிதர்கள் கையறு நிலையிலேயே உள்ளனர். கால்வினின் கருத்திலிருந்து மாறுபட்ட ஆர்மீனியப் பிரிவினர் (Arminians), மனிதர் தம் சுதந்திரத்தைப் பயன்படுத்துவதால் கடவுளின் அருள் மனித முயற்சியோடு இணைந்து செயலாற்றுவது பற்றி போதித்தனர். பொதுவாக, கடவுளின் அருள் மட்டுமே மனித மீட்பை நிர்ணயிக்கிறதா, மனிதர்கள் தம் கதியை அடைவதற்குக் கடவுளின் அருள் தேவைப்படாமல் தம் சொந்த முயற்சியையே நம்பலாமா என்பது கிறித்தவ சபைகளிடையே விவாதத்திற்கு உட்பட்டிருக்கிறது.
அருள் பற்றிய போதனையின் விவிலிய அடிப்படை
கிறித்தவ சமயத்தில் கடவுளின் அருள் பற்றிய போதனைக்கு வலுவான விவிலிய அடித்தளம் உண்டு. பழைய ஏற்பாட்டிலும் புதிய ஏற்பாட்டிலும் "அருள்" என மொழிபெயர்க்கப்படும் சொல்லுக்கு இணையான மூல கிரேக்கச் சொல் "charis" (கிரேக்கம்:χάρις) என்பதாகும். இச்சொல்லுக்கு "மகிழ்ச்சி, நிறைவு, இன்பம், நலம் கொணர்வது" என்பது நேர் பொருளாகும்.
பழைய ஏற்பாடு
எபிரேய விவிலியத்தின் கிரேக்க மொழிபெயர்ப்பான செப்துவசிந்தா (Septuaginta) என்னும் ஏடு எபிரேயத்தில் "கருணை, தயை, பரிவு" எனப் பொருள்படும் சொல்லை χάρις (charis) என்று கிரேக்கத்தில் பெயர்க்கிறது (காண்க: தொடக்க நூல் 6:8 "ஆனால் நோவாவுக்கு ஆண்டவரின் அருள் பார்வை கிடைத்தது.")
ஏழைகள் மட்டில் இரக்கம் கொண்டு அவர்களுக்கு உதவுகின்ற செயலும் "அருள் நிறைந்த" செயலாக பழைய ஏற்பாட்டில் அடையாளம் காணப்படுகிறது.
கடவுள் மனிதர் மட்டில் இரக்கமும் பரிவும் காட்டுவதைப் பழைய ஏற்பாடு பல இடங்களில் குறிப்பிடுகிறது. எடுத்துக்காட்டாக, இணைச்சட்டம் 7:8 கடவுள் தம் மக்கள் மட்டில் "அன்புகூர்ந்ததை"க் குறிப்பிட்டு உரைக்கிறது. திருப்பாடல்கள் நூலில் பல இடங்களில் கடவுளின் அன்பும் அருளும் போற்றப்படுகின்றன. கடவுள் தம் மக்களுக்குத் தம் நீதிநெறிகளை எடுத்துரைப்பதும் (திருப்பாடல்கள் 119:29), மக்களின் வேண்டுதல்களைக் கேட்பதும் (திருப்பாடல்கள் 27:7) அவர் மக்கள் மட்டில் கொண்டுள்ள அன்பின், அருளின் வெளிப்பாடே. நாடுகடத்தப்பட்ட மக்களை விடுவித்து, அவர்களுக்குப் புது வாழ்வு வழங்கிய கடவுளின் "பேரன்பு" போற்றப்படுகிறது (திருப்பாடல்கள் 85).
கத்தோலிக்க திருச்சபை அருள் பற்றி வழங்கும் போதனை
கத்தோலிக்க திருச்சபையின் போதனைப்படி, "அருள் என்பது கடவுள் நமக்கு தாமாகவே விரும்பி அளிக்கின்ற கொடை. கடவுளின் பிள்ளைகளாக, அவருடைய குழந்தைகளாக நாம் மாறிட நாம் பதில்மொழி வழங்குவதற்கு, கடவுள் தன்மையில் நாம் பங்கேற்பதற்கு, நிலைவாழ்வை நாம் அடைந்துகொளவதற்கு அருள் என்னும் இறைக்கொடை நமக்குத் துணைபுரிகின்றது." கடவுள் மனிதருக்கு வழங்குகின்ற அருள் என்னும் கொடை மனிதரைப் பாவ நிலையிலிருந்து அகற்றி, அவர்களைப் புனிதப்படுத்தி, அவர்கள் கடவுளின் வாழ்வில் பங்கேற்க துணையாக உள்ளது.
கடவுளின் அருள் மனிதர்களைப் பல வழிகளில் வந்தடைகிறது. கடவுள் மனிதருக்கு வெளிப்படுத்துகின்ற அனைத்துமே மனிதருக்கு அருளை வழங்குகின்ற வழிகளே. சிறப்பாக திருவருட்சாதனங்களும் திருச்சபையின் பணியும் கடவுளின் அருள் மனிதரை வந்தடையும் வழிகளாம். கடவுள் தம் அருளை வழங்கும் சிறப்பு வழிகளான திருவருட்சாதனங்களுள் நற்கருணை என்னும் திருவருட்சாதனம் தலையாயது. அவை தவிர, மனிதர் ஒப்புக்கொடுக்கும் இறைவேண்டல், புரிகின்ற நற்செயல்கள் ஆகியனவும் கடவுளின் அருள் மனிதருக்கு அளிக்கப்படுகின்ற வழிகள் ஆகும். திருவருட்சாதனங்களைப் பெறுவோர் தகுந்த உள நிலையோடு அவற்றைப் பெற வேண்டும். அவற்றை நிறைவேற்றும் திருப்பணியாளரும் கடவுளுக்கு உகந்த நிலையில் இருக்கவேண்டும். ஆயினும் திருப்பணியாளரின் தகுதிக் குறைவால் திருவருட்சாதனத்தின் விளைவு பாதிக்கப்படுவதில்லை. ஆனால் திருவருட்சாதனத்தைப் பெறுவோரின் உளப்பாங்குக்கு ஏற்ப கடவுளின் அருள் அவரது வாழ்வில் பயன் நல்கும்.
கத்தோலிக்க திருச்சபையின் மறைக்கல்வி ஏடு திருச்சபையின் போதனையைக் கீழ்வருமாறு எடுத்துரைக்கிறது: "மூவொரு கடவுளின் வாழ்வில் பங்கேற்கவும் அவரது அன்பினால் செயல்படவும் கடவுள் நமக்கு இலவசமாக வழங்கும் கொடையே ஏற்புடைமை ஆக்கும் அருள் ஆகும். நம்மைத் தூய்மைப்படுத்தி இறைமயமாக்கும் இவ்வருள் 'நிலையான' (habitual) 'தூய்மைப்படுத்தும்' (sanctifying) அல்லது 'இறைமைப்படுத்தும் அருள்' (deifying grace) என அழைக்கப்படுகிறது. மனிதரின் அறிவுத்திறனை, ஆற்றலை விஞ்சி நிற்பதாலும் இறைவனின் இலவச முன் முயற்சியை முற்றிலும் சார்ந்து இருப்பதாலும் இது இயற்கைக்கும் நம் அனுபவத்திற்கும் அப்பாற்பட்டது (supernatural)"
திருச்சபை வரலாற்றில் நிகழ்ந்த பொதுச்சங்கங்களும் மேற்கூறிய போதனையை வழங்கியுள்ளன. எடுத்துக்காட்டாக, 529இல் ஆரஞ்சு நகரில் நிகழ்ந்த சங்கமும், 16ஆம் நூற்றாண்டில் நிகழ்ந்த திரெந்து பொதுச்சங்கமும், "மனிதர் கடவுளுக்கு ஏற்புடையவராக மாறுதல் அவர்கள் புரியும் நற்செயல்களாலோ அவர்களின் நம்பிக்கையாலோ தானாகவே நிகழ்வதல்ல, மாறாக கடவுளின் அருள் கொடையாலேயே நிகழ்கிறது" என்று போதித்தன.
தூய்மைப்படுத்தும் அருள்
கடவுள் மனிதருக்கு வழங்குகின்ற கொடையாகிய அருள் இருவகையதாகப் பிரித்து அறியப்படுகிறது. முதலில் வருவது "தூய்மைப்படுத்தும் அருள்" (Sanctifying Grace). கடவுளுக்கு ஏற்புடையோராய் மனிதர் ஆக்கப்படும்போது, அதாவது பொதுவாக, திருமுழுக்கு என்னும் திருவருட்சாதனத்தைப் பெறும்போது, கடவுள் மனிதரின் ஆன்மாவில் விளைவிக்கின்ற இறைவாழ்வு இதனால் குறிக்கப்படுகிறது. தூய்மைப்படுத்தும் அருள் மனிதரைப் பாவிகள் என்னும் நிலையிலிருந்து மீட்டு, அவர்களைக் கடவுளின் பிள்ளைகளாக மாற்றுகிறது. இவ்வாறு மனிதர்கள், கடவுளின் ஒரே மகனான இயேசுவில் கடவுளின் பிள்ளைகளாகவும் உரிமைப் பேறு உடையவர்களாகவும் மாறுகிறார்கள் (காண்க: கலாத்தியர் 4:5). கடவுளின் பிள்ளைகள் என்னும் நிலையைப் பெறுவதால் கடவுளுக்கு ஏற்புடையோராய் மாற்றப்பட்டவர்கள் கடவுளை "அப்பா, தந்தையே" என அழைக்கும் உரிமை பெறுகிறார்கள் (காண்க: உரோமையர் 8:15).
இக்கருத்தைப் புனித பவுல் கீழ்வருமாறு கூறுகிறார்: "'கடவுள் நம்மை இயேசு கிறிஸ்துவின் மூலம் தமக்குச் சொந்தமான பிள்ளைளாக்கிக்கொள்ள அன்பினால் முன்குறித்துவைத்தார். இதுவே அவரது விருப்பம்; இதுவே அவரது திருவுளம். இவ்வாறு தம் அன்பார்ந்த மகன் வழியாக நம்மீது ஒப்புயர்வற்ற அருளைப் பொழிந்தருளியதால் அவரது புகழைப் பாடுகிறோம்' (எபேசியர் 1:5-6)."
இவ்வாறு, கடவுளின் பிள்ளைகளாக மனிதர் மாறும்போது அவர்களின் உள்ளங்களில் தூய ஆவி குடிகொள்கிறார்: "'நீங்கள் பிள்ளைகளாய் இருப்பதால் கடவுள் தம் மகனின் ஆவியை உங்கள் உள்ளங்களுக்குள் அனுப்பியுள்ளார்; அந்த ஆவி 'அப்பா, தந்தையே', எனக் கூப்பிடுகிறது. ஆகையால் இனி நீங்கள் அடிமைகளல்ல; பிள்ளைகள்தாம்; பிள்ளைகளாகவும் உரிமைப் பேறு உடையவர்களாகவும் இருக்கிறீர்கள். இது கடவுளின் செயலே' (கலாத்தியர் 3:6-7)."
இவ்வாறு கடவுளுக்கு ஏற்புடையவர் ஆன ஒருவர் அந்த ஏற்புடைமை நிலையைக் சாவான பாவம் (mortal sin) புரிவதன்மூலம் இழக்காதவரை அவரிடம் "தூய்மையாக்கும் அருள்" குடிகொள்ளும். சாவான பாவம் மனிதரைக் கடவுளின் அன்பிலிருந்து துண்டித்துவிடுகிறது.
செயலாற்றும் அருள்
செயலாற்றும் அருள் என்பது தூய்மையாக்கும் அருளைப் போன்று "நிலையானதாக" அல்லாமல், தனிப்பட்ட சூழல்களுக்கான கொடையாக வழங்கப்படுவது ஆகும். செயலாற்றும் அருள் என்பது தூய்மையாக்கும் அருளை உறுதிப்படுத்தி மேன்மையுறச் செய்கிறது. எனவே, பொதுவாக "அருள்" என்னும்போது தூய்மையாக்கும் அருளே குறிக்கப்படுவதுண்டு. "அருள்நிலையில் இருத்தல்" அல்லது "அருளை இழத்தல்" என்பது தூய்மையாக்கும் அருளுக்குப் பொருத்தி உரைக்கப்படுகிறது.
அருளுக்கும் மனித சுதந்திரத்துக்கும் உள்ள தொடர்பு
கடவுள் மனிதருக்கு வழங்கும் அருளை மனிதர்கள் தமக்கு வேண்டாம் என்று மறுத்துக் கூறமுடியுமா என்னும் கேள்விக்கு இறையியலார் பதில் தேடியுள்ளார்கள். புனித அகுஸ்தீன், புனித அக்வீன் தோமா ஆகியோர் கருத்துகள் சிறப்புவாய்ந்தன. இப்பொருள் பற்றி "கத்தோலிக்க திருச்சபையின் மறைக்கல்வி சுருக்கம் கூறுவது: "'அருள் நமது சுதந்திரமான மறுமொழிக்கு முந்தியது; அதற்கு நம்மைத் தயாரிப்பது, தூண்டுவது; நமது சுதந்திரத்தின் உள்ளார்ந்த ஏக்கங்களுக்குப் பதிலளிக்கிறது; அதனை தன்னுடன் ஒத்துழைக்க அழைக்கிறது; அந்த சுதந்திரத்தை அதன் நிறைவை நோக்கி வழிநடத்துகிறது' (எண் 425)."
புரட்டஸ்தாந்தம்
பகுப்பு:கிறித்தவ இறையியல்
மார்பளவுத் தோற்றச் சிற்றோவியம்
மார்பளவுத் தோற்றச் சிற்றோவியம் (Portrait miniature) என்பது, நீர்வர்ணம், குவாச் அல்லது எனாமல் பூச்சுக்களைக் கொண்டு வரையப்படும் சிறிய அளவிலான ஓவியத்தைக் குறிக்கும். இவ்வகை ஓவியம் கையெழுத்துப் பிரதிகளில் வரையப்பட்ட சிற்றோவிய நுட்பங்களில் இருந்து வளர்ச்சியடைந்தது. 16 ஆம் நூற்றாண்டில், குறிப்பாக இங்கிலாந்து, பிரான்சு ஆகிய நாடுகளைச் சேர்ந்த உயர்குடியினர் மத்தியில் இது பெயர்பெற்று விளங்கியதுடன், 18 ஆம் நூற்றாண்டில் நடுப் பகுதியில் இருந்து இது ஐரோப்பா முழுவதும் பரவியது. 19 ஆம் நூற்றாண்டின் நடுப் பகுதியில் பாதரச ஆவிப் படங்களும், ஒளிப்படங்களும் புழக்கத்துக்கு வரும்வரை மக்கள் இவற்றை மிகவும் விரும்பிப் பயன்படுத்தினர். இவ்வோவியங்கள் தொலை தூரத்தில் இருப்பவர்கள் ஒருவரை ஒருவர் அறிமுகப்படுத்திக்கொள்ள மிகவும் பயனுள்ளவை. தனது மகளுக்கு மணம் பேச விரும்பும் ஒரு பிரது தனது மகளின் சிற்றோவியத்தை மணமகன் குடும்பத்தினருக்கு அனுப்பி வைக்கலாம். நீண்டகாலம் வீட்டைவிட்டு வெளியே இருக்க வேண்டிய படை வீரர்களும், மாலுமிகளும் தமது அன்புக்கு உரியவர்களின் சிற்றோவியங்களைத் தம்முடன் வைத்திருப்பர். தூரப் பயணத்தில் இருக்கும் கணவனின் சிற்றோவியத்தை மனைவி ஞாபகத்துக்காக வைத்திருப்பது உண்டு.
தொடக்ககாலச் சிற்றோவியர்கள் நீர்வர்ணத்தைப் பயன்படுத்தி விலங்குத் தோல்களில் வரைந்தனர். 17 ஆம் நூற்றாண்டின் பின்னரைப் பகுதியில், செப்புத் தகடுகளின்மீது எனாமலால் வரையப்பட்ட சிற்றோவியங்கள், குறிப்பாகப் பிரான்சு நாட்டில் விருப்பத்துக்கு உரியனவாகின. 18 ஆம் நூற்றாண்டில் சிற்றோவியங்கள் நீர்வர்ணங்களைப் பயன்படுத்தி யானைத் தந்தத் தகடுகளில் வரையப்பட்டன. இது அக்காலத்தில் ஒப்பீட்டளவில் மலிவாக இருந்தது. 40 மிமீ x 30 மிமீ போன்ற அளவுகளில் மிகவும் சிறியனவாக இருந்ததால், மார்பளவுத் தோற்றச் சிற்றோவியங்கள் பொதுவாகத் தனிப்பட்ட நினைவுப் பொருட்களாகவோ; நகைப்பேழை, மூக்குப்பொடிப் பேழை போன்றவற்றின் மூடியாகவும் பயன்பட்டன.
வரலாறு
சிற்றோவியங்கள் முதலில் கையால் எழுதப்பட்ட நூல்களை அழகுபடுத்தவும், பட விளக்கங்களைத் தருவதற்காகவும் வரையப்பட்டன. 1520களில், பிரான்சு மற்றும் ஆங்கிலேய அரச அவைகளில் மார்பளவுத் தோற்றச் சிற்றோவியங்கள் அறிமுகமாயின. இதன் மிக முந்திய எடுத்துக்காட்டுக்கள், நெதர்லாந்தியச் சிற்றோவியர்களான பிரான்சில் பணிபுரிந்த யோன் குளுவெட் (இறப்பு: 1540) என்பவராலும், இங்கிலாந்தில் இருந்த லூக்காசு ஓரென்பவுட் என்பவராலும் வரையப்பட்டன.
பிரான்சின் தொடக்ககால சிற்றோவியர்களுள் யோன் குளுவெட்டுடன், அவரது மகன் பிரான்கோயிசு குளுவெட், யோன் பெரியல் மற்றும் பலர் அடங்குவர். பல மார்பளவுத் தோற்ற ஓவியங்களும், பெரும் எண்ணிக்கையான படங்களும் இவர்கள் வரைந்ததாக அறியப்பட்டிருப்பினும், அவர்கள் வரைந்த மார்பளவுத் தோற்றச் சிற்றோவியங்கள் மிகச் சிலவே தற்காலத்தில் காணப்படுகின்றன. கலிக் போர் கையெழுத்துப் படியில் காணப்படும் ஏழு மார்பளவு தோற்றப் படங்கள் மூத்த குளுவெட் வரைந்ததாகக் கருதப்படுகின்றது. இவற்றுடன் அவரது ஆக்கங்களுள் ஒன்றாக, பியர்ப்பொன்ட் மோர்கன் சேகரிப்பில் உள்ள மார்ச்சல் டெ பிரிசாக் என்பவரைப் பிரதிநிதித்துவப்படுத்தும் சிறந்த ஆக்கம் ஒன்றையும் சேர்த்துக்கொள்ளலாம். மேற்குறிப்பிட்டவர்களைத் தொடர்ந்து, சைமன் ரெனார்ட் டி ச்ன் அன்ட்ரே (1613-1619), யோன் கொட்டேல் ஆகியோரையும் குறிப்பிடலாம். யோசேப் வேர்ணர் (1637–1710), ரொசெல்பா கரியேரா (1675–1757) ஆகியோரும் குறிப்பிடத் தக்கவர்கள்.
முதல் பெயர்பெற்ற ஆங்கிலேய மர்பளவு தோற்றச் சிற்றோவியர் நிக்கோலாசு இலார்ட் (Nicholas Hilliard) (1537–1619) ஆவார். இவரது ஆக்கங்கள் பழமைவாதப் பாணி சார்ந்தவையாக இருந்தாலும், தோற்றத்துக்கு உரியவரின் இயல்புகளைக் காட்டக்கூடியனவாக இருந்தன. இவரைத் தொடர்ந்து இவரது மகன் லாரன்சு இலார்டும் (Lawrence Hilliard) மார்பளவுத் தோற்றச் சிற்றோவியங்களை வரைந்துள்ளார். மார்பளவுத் தோற்றச் சிற்றோவியர் தந்தையும் மகனுமாகிய ஐசாக் ஒலிவர் (1560–1617), இலார்டின் மாணவர். ஐசாக்கின் மகனும் அவரது மாணவருமான பீட்டர் ஒலிவரும் இவ்வகை ஓவியங்களை வரைந்தார்.
தரம் (வணிகம்)
வியாபாரம், பொறியியல் மற்றும் உற்பத்தியில் தரம் எனப்படுவது 'மேன்மை' அல்லது 'கீழ்நிலைக்குச் செல்லாமை' என்பதாகும். 'நோக்கத்திற்கு பொருத்தமுடைமை' என்றும் இதனை வரையறுக்கலாம். தரம் என்பது வெவ்வேறு இடங்களில் வெவ்வேறு விதமாக நுண்ணிய முறையில் வரையறுக்கப்படலாம்.
மரப்பட்டை
மரப்பட்டை (Bark) என்பது மரவகைத் தாவரங்களின் தண்டு மற்றும் வேரைச் சுற்றிக் காணப்படும் வெளி அடுக்காகும். மரங்கள், மரக்கொடிகள் மற்றும் புதர்செடிகள் (குறுமரம்) ஆகியவை மரப்பட்டைகளை கொண்டிருக்கும். சாற்றுக்குழலிடைச் சோற்றுத்திசுவுக்கு வெளியே காணப்படும் அனைத்து பகுதிகளும் மரப்பட்டை என அழைக்கப்படுகிறது. மரப்பட்டை என்ற சொல்லானது அறிவியல் அடிப்படையிலான பெயரல்ல. மரத்தண்டை மூடியுள்ள மரப்பட்டையானது உள் பட்டை மற்றும் வெளிப்புற பட்டை என இரு வகையான பட்டைகளைக்  கொண்டுள்ளது. பழைய தண்டுகளில் உயிருடன் உள்ள வாழும் திசுக்கள் உள்ள உள் பட்டை மற்றும் சுற்றுப்பட்டையின் உட்பகுதி (பெரிடெர்ம்) உள்ளார்ந்த பகுதியில் அடங்கியுள்ளன.பழைய தண்டுகளில் உள்ள வெளிப்புற மரப்பட்டை, தண்டுகளின் மேற்பரப்பில் உள்ள இறந்த திசுக்களை உள்ளடக்கியது,இதில் சுற்றுப்பட்டையின் வெளிப்பகுதி அடங்கியுள்ளது. கடைசியாக உருவாக்கப்பட்ட சுற்றுப்பட்டைக்கு வெளிப்புறமாக இருக்கும் மரங்களின் வெளிப்புற மரப்பட்டை ரைட்டிடோம் என்றும் அழைக்கப்படுகிறது.
பயன்பாடு
பட்டை சுவர் மற்றும் சுவர் உறைகள், மசாலா பொருட்கள் மற்றும் பிற சுவையூட்டிகள், டானின்,குங்கிலியம் (ரெசின்),மரப்பால், மருந்துகள், நச்சுப்பொருட்கள்,போதை அல்லது உணர்வுநீக்க வேதியப் பொருட்கள், மற்றும் தக்கை போன்ற எண்ணற்ற பொருட்கள் மரப்பட்டைகளிலிருந்து நமக்கு கிடைக்கிறது.துணி, பற்பசை மற்றும் கயிறுகளை தயாரிக்கவும் மரப்பட்டைகள் பயன்படுகிறது. ஓவியங்கள் மற்றும் வரைபடங்களுக்கான வரைதல்பரப்பாகப் பயன்படுத்தப்படுகிறது. பல மரங்கள் அவற்றின் கவர்ச்சிகரமான மற்றும் விரும்பத்தக்க வண்ணகலப்புகளுடன் கூடிய தரைத்தளப் பயன்பாடுகளுக்காக வளர்க்கப்படுகின்றன
மேற்கோள்கள்
பகுப்பு:தாவர உடலியங்கியல் பகுப்பு:தாவர அமைப்பியல் பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எமெக்கா ஓகஃபோர்
சுக்வுயெமெக்கா ந்டுபுயிசி ஓகஃபோர் என்னும் எமெக்கா ஓகஃபோர் (ஆங்கிலம்:Chukwuemeka Ndubuisi Okafor, பிறப்பு - செப்டம்பர் 28, 1982) அமெரிக்க கூடைப்பந்து ஆட்டக்காரர் ஆவார். இவர் என். பி. ஏ.-இல் ஷார்லட் பாப்கேட்ஸ் என்ற அணியில் விளையாடுகிறார்.
பகுப்பு:கூடைப்பந்து விளையாட்டு வீரர்கள் பகுப்பு:ஆபிரிக்க அமெரிக்க விளையாட்டு வீரர்கள் பகுப்பு:1982 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
2-பினைல்பிரிடின்
2-பினைல்பிரிடின் (2-Phenylpyridine) என்பது C6H5C5H4N என்ற மூலக்கூறு வாய்பாட்டைப் பெற்ற ஒரு கரிமச்சேர்மமாகும். இது நிறமற்ற, பிசுபிசுப்பான நீர்மமாகும். இச்சேர்மமும் அதன் பெறுதிகளும் ஒளி உமிழும் டையோடுகளில்(OLEDs ) அதிக ஒளிரும் உலோக அணைவுகளை ஈர்ப்பதில் நாட்டம் காட்டுகின்றன.
பினைல் லித்தியத்தை பிரிடினுடன் வினைபடுத்தி இச்சேர்மம் தயாரிக்கப்படுகிறது. வளைய உலோகமாக்கல் வினை மூலமாக இரிடியம் டிரைகுளோரைடு 2-பினைல்பிரிடின் உடன் வினைபுரிந்து பாலகுளோரைடு அணைவுகளை தருகிறது. இந்த அணைவுகளை படத்தில் காட்டபட்டுள்ள ட்ரிஸ்(வளைய உலோகமாக்கபட்ட) வழிப்பொருளான ட்ரிஸ்(2-பினைல்பிரிடின்)இரிடியமாக மாற்ற முடியும்.
மேற்கோள்கள்
பகுப்பு:ஈந்தணைவிகள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:ஒளி வேதியியல்
குறத்திப்பாட்டு
குறத்திப்பாட்டு 96 வகைத் தமிழ்ச் சிற்றிலக்கியங்களுள் ஒன்று. இவ்விலக்கியத்தில் அகவல், வெண்பா, தரவு, கொச்சகம்,கலித்துறை, கழிநெடில் விருத்தம், கலிவிருத்தம் ஆகிய இயற்றமிழ் செய்யுள் வகைகள் இடம்பெற்றிருக்கும். இடைக்கிடையே சிந்து போன்ற நாடகத்தமிழ் கூறுகளும் இடம் பெறலாம்.
குறத்திப்பாட்டுப் பற்றி, பன்னிரு பாட்டியல் விளக்குகிறது. இப்பாட்டு இறப்பு, நிகழ்வு, எதிர்வு என்ற முக்காலம் பற்றிக் கூறும் என்கிறது.
இறப்புநிகழ் வெதிர்வென்னும் முக்காலமும்
திறம்பட உரைப்பது குறத்திப் பாட்டே (பன்-217) குறத்திப்பாட்டு என்ற தலைப்பில் எந்த நூலும் கிடைக்கவில்லை. குறம், குறவஞ்சி ஆகிய தலைப்பில் உள்ள நூல்களே கிடைத்துள்ளன.
மேற்கோள்கள்
பகுப்பு:சிற்றிலக்கிய வகைகள்
ஜிம் ஆல்டிஸ் (இளையவர்)
ஜிம் ஆல்டிஸ் (இளையவர்) (Jim Alldis, Jr., பிறப்பு: திசம்பர் 27 1949, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார்.1970 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜிம் ஆல்டிஸ் (இளையவர்) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1949 பிறப்புகள் பகுப்பு:பெர்க்சையர் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள்
மிராந்தா கேர்
மிராந்தா மே கேர் என்பவர் 1983ஆம் ஆண்டு ஏபிரல் திங்கள் 20ஆம் தேதி பிறந்தார். இவர் ஆத்திரேலியவை சேர்ந்த ஒரு அழகி ஆவார். இவரது 13ஆம் வயது முதல் இவர் மாடலாக உள்ளார். இவர் 2010ஆம் ஆண்டு ஆங்கில திரைப்படநடிகர் ஆர்லாந்தோ புளூமை மணந்தார்.
பகுப்பு:அழகிகள் பகுப்பு:1983 பிறப்புகள் பகுப்பு:வாழும் நபர்கள் பகுப்பு:ஆத்திரேலியப் பெண் எழுத்தாளர்கள்
பால் (பானம்)
thumb|பால் thumbnail|பசுவிலிருந்து பாலை இயந்திரத்தின் மூலம் கறக்கும் படம் thumb|பால் வண்டி
பால் என்பது பாலூட்டி வகையைச் சேர்ந்த குட்டியீன்ற தாயின் (பெண் விலங்கின்) பால் சுரப்பிகளில் சுரக்கும் ஒரு சத்துள்ள திரவமாகும். இத்திரவம் பாலூட்டி விலங்குகளின் குட்டிகளுக்கு ஆரம்ப காலத்தில் ஊட்டச்சத்துக்கள் மிகுந்த உணவாக பயன்படுகிறது. குட்டிகள் மற்ற உணவுகளை செரிக்கும் திறன் பெறும் வரை தாயின் பாலே முதன்மை உணவாகும். தொடக்க காலத்தில் குட்டிக்கு கொடுக்கப் படும் மஞ்சள் நிறப்பால் சீம்பால் எனப்படுகிறது. இப்பால் தாயிடமிருந்து குட்டிக்குத் தேவையான நோய் எதிர்ப்பாற்றலைக் கொடுக்கின்றது.
பால் மற்றும் பால் பொருட்கள் ஊட்டச்சத்து மிகுந்த மற்றும் ஆரோக்கியமான உணவுகள் ஆகும். இதில் இயற்கையான ஊட்டச்சத்துக்களான கால்சியம், பொட்டாசியம், உடன் லாக்டின் (புரதம்), லாக்டோசு (இரட்டைச்சர்க்கரை) உள்ளிட்டவை அடங்கியுள்ளன.
பாலின் வேதியல் மாற்றங்களின் மூலம் பாலிலிருந்து பல உபப்பொருட்களைப் பெறலாம். பாலை நொதிக்கச் செய்வதன் மூலம், தோய்த்து (அ) கட்டிபடச் செய்து தயிரைப் பெறலாம். பின்னர் தயிரைக் கடைந்து கொழுப்புச்சத்து நிறைந்த வெண்ணெயையும், பக்கப் பொருளாக நீர்த் தன்மையான மோரையும் பெறலாம். வெண்ணெயைக் காய்ச்சி நறுமணமும் சுவையும் மிக்க நெய்யையும் பெறலாம். பாலை நொதிக்கச் செய்வதின் மூலம் பாலாடைக்கட்டியையும் பெற இயலும்.
2011ஆம் ஆண்டு நடந்த கணக்கெடுப்பின்படி உலகின் பால் பண்ணைகளிலிருந்து சுமார் 730 மில்லியன் டன்கள், 260 மில்லியன் கறவைப் பசுக்களிடமிருந்து பால் உற்பத்தி செய்யப்படுகின்றது. உலகளவில் அதிகம் பால் உற்பத்தி செய்யும் நாடு இந்தியா ஆகும். உலகின் மொத்த பால் உற்பத்தியில் இந்தியாவின் பங்களிப்பு 18.5% ஆகும். அதுமட்டுமல்லாது கொழுப்பு நீக்கிய பதனிட்ட பால் பொடி ஏற்றுமதியிலும் இந்தியா முன்னிலை வகிக்கிறது. பாலும், அதன் உபப்பொருட்களின் உள்நாட்டு தேவை இந்தியாவில் அதிகரிப்பதால் எதிர்வரும் காலங்களில் பால் இறக்குமதி செய்யப்படலாம். ஐக்கிய அமெரிக்கா, இந்தியா, சீனா, மற்றும் பிரேசில் போன்றவை உலகின் மிகப்பெரிய அளவில் பால் மற்றும் பால் பொருட்கள் ஏற்றுமதி செய்யும் நாடுகள் ஆகும். 2016ஆம் ஆண்டு வரையிலும் சீனா, உருசியா நாடுகள் தங்கள் பால் தேவையில் தன்னிறைவு அடையும் வரையிலும் உலகின் பாலிறக்குமதி நாடுகளில் முன்னிலை வகித்தன.
உலகளவில், பால் மற்றும் பால் பொருட்களை 6 பில்லியனுக்கும் அதிகமான நுகர்வோர்கள் பயன்படுத்துகின்றனர். சுமார் 750 மில்லியன் மக்கள் பால் உற்பத்தி சார்ந்த தொழிலில் ஈடுபடுகின்றனர். thumb|பால் கறத்தல்
பால் பற்றிய இலக்கியக் குறிப்புகள்
திருக்குறளில் பாலின் பண்பு ஒப்புமை :
பண்பிலான் பெற்ற பெருஞ்செல்வம் நன்பால் கலந்தீமை யால்திரிந் தற்று.-(குறள்: 1000)
பாலொடு தேன்கலந் தற்றே பணிமொழி வாலெயிறு ஊறிய நீர்.-(குறள்: 1121)
வரலாறு
மனிதன் அல்லாத மற்ற பாலூட்டிகளிடத்திலிருந்து உணவுக்காக பால் பெறும் வழக்கம் புதிய கற்காலத்தில் அல்லது விவசாயம் தொடங்கிய காலகட்டத்தில் ஏற்பட்டது ஆகும். இதன் வளர்ச்சி கி.மு 7000 முதல் 9000 ஆண்டுகள் வாக்கில் தென்கிழக்கு ஆசியாவிலும், கி.மு 3500 முதல் 3000 காலங்களில் அமெரிக்காவிலும் ஏற்பட்டிருக்கின்றன.
கறவை மாடுகள், எருமைகள், ஆடுகள் மற்றும் ஒட்டகம் ஆகியவற்றின் மூலம் ஆரம்ப காலங்களில் பால் எடுக்கப்பட்டுள்ளது. காட்டில் வாழும் விலங்குகளிலிருந்தே ஆரம்ப கால தெற்காசியாவில் பால் பயன்படுத்தப்பட்டுள்ளது. வீட்டில் வளர்க்கும் விலங்குகள் தோல் மற்றும் இறைச்சிக்காக பயன்படுத்தப்பட்டு வந்துள்ளன. பின் கி.மு நான்கு முதல் பாலூட்டிகளை வளர்த்து அதனிடமிருந்து பால் பெறப்பட்டுள்ளது. கி.மு ஏழு ஆகிய காலங்களிளிருந்து பாலூட்டிகளிடமிருந்து பால் பெறும் வழக்கம் தெற்காசியாவிலிருந்து ஐரோப்பாவிற்கு பரவியது. பின் அங்கிருந்து அரேபியா மற்றும் ஆப்பிரிக்க கண்டங்களுக்கு பரவியுள்ளது.
பால் உற்பத்தி மூலம்
பின் வரும் விலங்குகளின் பால் மனிதனால் உணவிற்குப் பயன்படுத்தப் படுகின்றது.
பால்வளத் தொழில் நுட்பம்
பால் குழந்தைகளுக்கு இன்றியமையாத எளியவகை ஊட்டச்சத்தாகும். பால் ஒரு முக்கிய உணவுப்பொருளாகவும், தொழில்துறையில் பாலின் பங்கு அளப்பறியது. பால் உற்பத்தி, சேமிப்பு, சேகரித்தல் (அ) கொள்முதல், நுகர்தல், மற்றும் விற்பனை போன்றவை பற்றி அறிந்து பால்வளத்தைப் பெருக்கும் தொழில்நுட்பம் பால்வளத்தொழில் நுட்பம் ஆகும்.
உலகம் முழுவதிலும் பால் உற்பத்தி
thumbnail|right|
பால் தர நிர்ணயம்
அமெரிக்காவில் பால் இரு வகையாக தரம் பிரிக்கப்படுகிறது.
இத்தோடல்லாது, நியூசிலாந்து நாட்டில் பாலில் மேலும் A1, A2, என்ற தரவகைகளும் உண்டு. ஏ1 பாலானது கலப்பின மாடுகளிலிருந்தும், ஏ2 பாலனது ஆசிய மற்றும் ஆப்பிரிக்க நாட்டுப் பசுக்களிடமிருந்தும் பெறப்படுகின்றன. ஏ2 பசுக்களின் பால் அதிக நோயெதிர்ப்பு ஆற்றல் மற்றும் நோய் பெற்றிருப்பதாகவும் அறியப்படுகிறது. பாலின் புரத வகையுள் 80% கேசின் எனும் புரத்தால் ஆனது. ஏ2 பசுக்களின் பாலில் பீட்டா (β) கேசின் புரதத்தின் அமினோ அமிலமான புரோலின் உள்ளது. ஆனால் மரபுப்பரிமாற்றம் (அ) கலப்பினம் செய்யப்பட்ட ஏ1 பாலில் புரோலின் புரதம் ஹிஸ்டிடின் ஆக கலப்பினத்தால் மாற்றத்திற்கு உள்ளாகியுள்ளது. இதனால் கலப்பினப் ப்சுக்களிடமிருந்து பெறும் பாலில் நோயெதிற்பாற்றல் குறைவாக உள்ளதாகவும் அறியப்படுகிறது. ஏ1, ஏ2 பால் தரப்பிரிப்பு சட்ட சிக்கல்களுக்கும், வர்த்தக ரீதியாக அமெரிக்கா, ரஸ்யா, மற்றும் நியூசிலாந்து நாடுகளில் அரசியலாக்கப் பட்டுள்ளது.
நிலை
பாலின் இயற்பியற் பண்பு நிலை அதன் அடர்த்தி மற்றும் எடையைப் பொருத்து திரவ கூழ்ம நிலை ஆகும்.
அமில, கார நிலை
காரகாடித்தன்மைச் சுட்டெண் (அ) pH - 6.4 - 6.8 (மாற்றத்திற்குரியது)
கொழுப்புகள்
பாலில் உள்ள கொழுப்புகள் கொழுப்புப்படலம் சூழப்பட்ட முட்டை போன்ற அமைப்புகளால் ஆனது ஆகும். உட்பகுதி ட்ரைக்லிசரல்ஸாலும், வெளிப்படலம் புரதங்களுடன் கூடிய பாஸ்போலிபிடுகளாளேயும் உருவாக்கப்பட்டது ஆகும். கொழுப்பைக் கரைக்கக் கூடிய உயிர்ச்சத்துக்களான ஏ, டி, இ, கே ஆகியவை லினோலிக் மற்றும் லினோலினிக் ஆகிய அமிலங்களுடன் சேர்ந்து பாலின் கொழுப்பில் காணப்படுகின்றது.
புரதம்
ஒரு லிட்டர் மாட்டுப்பாலில் முப்பது முதல் முப்பத்தியைந்து கிராம் புரதம் கலந்துள்ளது. பாலில் கலந்துள்ள முக்கிய புரதவகை கேசின் எனப்படும்.
உப்புகள், தாதுக்கள், மற்றும் வைட்டமின்கள்
பாலில் கால்சியம், பாஸ்பேட், மெக்னீசியம், சோடியம், பொட்டாசியம், சிட்ரேட், மற்றும் குளோரின் அனைத்தும் கிடக்கின்றன. பொதுவாக இவை அனைத்தும் பாலில் 5-40 mM அளவில் கலந்திருக்கின்றன. பாலில் உப்புக்கள் மற்றும் தாதுக்கள் அல்லாத வைட்டமின்களும் கலந்துள்ளன. வைட்டமின்கள் ஏ, பி6, பி 12, சி, டி, கே ஆகிய வைட்டமின்களும், மின், தயாமின், நியாசின், பயோட்டின், ரிபோபிளவின், ஃப்ளோட்ஸ் மற்றும் பேண்டோதெனிக் ஆகிய அமிலங்களும் பாலில் கலந்துள்ளன.
கார்போஹைட்ரேட்டுகள்
பாலில் ஏராளமான கார்போஹைட்ரேட்டுகள் உள்ளன.லாக்டோஸ், குளுக்கோஸ், காலக்டாஸ் மற்றும் பிற ஒலிகோசகரைடுகள் உள்ளன. இதில் லாக்டோஸ் பாலிற்கு இனிப்பு சுவையினைத் தருகின்றது.
இவை அனைத்தும் தவிர கறக்கப்பட்ட பாலில் வெள்ளை இரத்த அணுக்கள், பால்மடிச்சுரப்பி செல்கள், பல்வேறு பாக்டீரியாக்கள் மற்றும் என்சைம்கள் காணப்படுகின்றன.
இவற்றையும் காணவும்
பகுப்பு:பானங்கள் பகுப்பு:பால் பகுப்பு:பால் பண்ணை தொழில் பகுப்பு:விலங்குப் பொருட்கள்
கபில் சிபல்
கபில் சிபல்  (Kapil Sibal, பஞ்சாபி : ਕਪਿਲ ਸਿਬਲ, कपिल सिब्बल; பிறப்பு 8 ஆகத்து 1948) ஓர் இந்திய வழக்கறிஞரும் அரசியல்வாதியும் ஆவார். இந்திய தேசிய காங்கிரசு கட்சியைச் சேர்ந்த கபில் 2009ஆம் ஆண்டு தில்லியின் சாந்தினிசௌக் மக்களவைத் தொகுதியிலிருந்து இந்திய மக்களவைக்குத் தேர்ந்தெடுக்கப்பட்டுள்ளார். நடுவண் அரசில் கடந்த 2009-2014 மன்மோகன் சிங் அரசில், தொலைதொடர்பு மற்றும் தகவல் தொழில்நுட்ப அமைச்சராகவும் மனிதவள மேம்பாட்டுத்துறை அமைச்சராகவும் இருந்தார். இதற்கு முந்தைய ஆய அமைச்சரவையில் அறிவியல் மற்றும் தொழில்நுட்ப அமைச்சராகவும் புவியறிவியல் அமைச்சராகவும் பணியாற்றியுள்ளார். 2014ஆம் ஆண்டு தில்லியின் சாந்தினிசௌக் மக்களவைத் தொகுதியில் போட்டியிட்டு, பா.ஜ.காவின் ஹர்ஷவர்தனிடம் தோற்றார்.
சூலை 1988ஆம் ஆண்டு பீகாரிலிருந்து மாநிலங்களவைக்கு நியமிக்கப்பட்டார். திசம்பர் 1989 முதல் திசம்பர் 1990 வரை கூடுதல் சொலிசிடைர் ஜெனரலாக பொறுப்பேற்றார். உச்சநீதிமன்ற வழக்கறிஞர்கள் சங்க தலைவராக மூன்று முறை (1995–96, 1997–98 மற்றும் 2001–2002) இருந்துள்ளார்.
வெளியிணைப்புகள்
பகுப்பு:1948 பிறப்புகள் பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
பக்த அருணகிரி
பக்த அருணகிரி 1937 ஆம் ஆண்டு, திசம்பர் 18 இல் வெளிவந்த 13133 அடி நீளமுடைய புராண தமிழ்த் திரைப்படமாகும். மயூரா பிலிம்ஸ் பட நிறுவனத்தினரால் தயாரித்து, ச. து. சு. யோகி, டி. எஸ். சண்முகம் இயக்கத்தில் வெளியிடப்பெற்ற இத்திரைப்படத்தில் தேவாரம் சி. சங்கரலிங்கம், டி. என். மீனாட்சி மற்றும் பலரும் நடித்திருந்தனர்.
மேற்கோள்கள்
பகுப்பு:1937 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பல் வெளுப்பாக்கம்
பல் வெளுப்பாக்கம் என்பது பற்களில் ஏற்படக்கூடிய கறைகளைப் போக்கி அவற்றை வெண்மை ஆக்குவதற்காக பொதுப் பல்மருத்துவத்தில் கையாளப்படும் ஒரு முறையாகும். இதனைப் பல் வெண்மையாக்கம் என்றும் கூறலாம். சிறப்பாக இது அழகூட்டல் பல்மருத்துவத் துறையிலேயே பெரிதும் பயன்படுகின்றது. குழந்தைகளின் உதிர் பற்கள், வளர்ந்தோரின் பற்களை விட வெண்மையானவை. அத்துடன், பற்களின் கனிமக் கட்டமைப்பில் ஏற்படும் மாற்றங்களினால் பல்மிளிரியின் நுண்துளைத் தன்மை குறைவதால் வயது ஏறும்போது பற்களின் நிறமும் கடுமை அடைகின்றது. பக்டீரியத் துகள்கள், உணவுப் பொருட்கள், புகையிலை போன்றவற்றாலும் பற்களில் கறைபடிவதுண்டு. டெட்ராசைக்கிளின் (tetracycline) போன்ற சில நுண்ணுயிர் எதிர்ப்பு மருந்துகளினாலும் பற்களில் கறை படியலாம் அல்லது அவற்றின் ஒளிர்வு குறையலாம்.
பற்களை வெண்மையாக்குவதற்குப் பல முறைகள் உள்ளன. வெளுப்பிப் பட்டி, வெளுப்பிப் பேனா, வெளுப்பிக் களிம்பு, லேசர் வெளுப்பாக்கம், இயற்கை வெளுப்பாக்கம் என்பன இவற்றுள் அடங்குவன. வீடுகளில் வெளுப்பிக் களிம்புகளைப் பயன்படுத்திப் பற்களை வெண்மையாக்குவது உண்டு. தவிர, வெளுப்பிப் பட்டிகளை முன் பற்களில் ஒட்டிக் கொள்வதன் மூலமும் பற்களை வெண்மையடையச் செய்யலாம். ஐதரசன் பேரொட்சைடு, கார்பமைடுப் பேரொட்சைடு போன்ற ஒட்சியேற்று பொருட்களும் பற்காளை வெளுக்கச் செய்வதில் பயன்படுகின்றன. ஒட்சியேற்று பொருட்கள், பல்மிளிரிகளில் காணப்படும் படிகக் கட்டமைப்பின் நுண்துளைகளூடாகச் சென்று படிக அமைப்புக்களுக்கு இடையில் காணப்படும் கறைகளை ஒட்சியேற்றுகின்றன. குறித்த காலத்துக்குப் பின் பல்மிளிரிக்கு அடியில் உள்ள பற்திசுப் படலத்தையும் சென்றடையும் ஒட்சியேற்றிகள் அவற்றையும் வெளுப்பாக்குகின்றன. வெளுப்பாக்கத்தை விரைவு படுத்துவதற்காக ஒளியும் பல் மருத்துவத்தில் பயன்படுகின்றது. இந்த வெளுப்பாக்க விளைவுகள் பல மாதங்கள் நீடித்திருக்கக் கூடும் எனினும், நோயாளியின், பழக்க வழக்கங்களைப் பொறுத்தே இதனைக் கூறமுடியும். புகை பிடித்தல், காப்பி, தேனீர் போன்ற கறைப்படுத்தும் நீர்மப் பொருட்களை உட்கொள்ளுதல் என்பன பற்களின் நிறம் மங்குவதை விரைவு படுத்துகின்றன.
பகுப்பு:பல்மருத்துவம்
இசுட்டீவ் அண்டிரூ
ஸ்டீவ் ஆன்ட்ரூ (Steve Andrew , பிறப்பு: சனவரி 27 1966, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 132 முதல்தர துடுப்பாட்டப் போட்டிகளிலும், 91 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1984-1997 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஸ்டீவ் ஆன்ட்ரூ - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1966 பிறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள்
மலேசிய ஆறுகளின் பட்டியல்
தென்கிழக்கு ஆசிய நீரிணைகளில் அல்லது தென்கிழக்கு ஆசியக் கடல் பகுதிகளில் கலக்கும் மலேசிய ஆறுகள் இங்கு பட்டியலிடப்பட்டு உள்ளன.
கடலில் கலக்கும் ஆறுகள், கரையோரத்தில் எந்தக் கடலில் கலக்கின்றனவோ, அந்தக் கடலை அடிப்படையாகக் கொண்டு வரிசைப் படுத்தப்பட்டு உள்ளன.
ஆறுகளுக்குள் பாயும் ஆறுகள், அவை பாயும் ஆறுகளின் பெயர்களில் பட்டியலிடப்பட்டு உள்ளன. மலேசிய நிலப் பகுதிக்குள் முகத்துவாரத்தைக் கொண்டுள்ள ஆறுகள் சாய்வு எழுத்துக்களில் கொடுக்கப்பட்டு உள்ளன.
பல ஆறுகள் மாநில எல்லைகளைக் கடப்பதால் ஒரே ஆறு; ஒன்றுக்கும் மேற்பட்ட மாநிலங்களில் காணப் படலாம். இந்தப் பட்டியல் மலேசிய ஆறுகளின் முழுமை பெற்ற பட்டியல் அல்ல.
.
வெளி இணைப்புகள்
பகுப்பு:மலேசிய ஆறுகள்‎ பகுப்பு:மலேசியா தொடர்பான பட்டியல்கள்‎
வாகவாசல் அடைக்கலம்காத்தார் கோயில்
வாகவாசல் அடைக்கலம்காத்தார் கோயில் தமிழ்நாட்டில் புதுக்கோட்டை மாவட்டம், வாகவாசல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.